eo en eo eo pl eo eo eo eo en pl eo pl pl eo pl pl eo pl pl eo pl pl eo pl pl eo eo pl pl eo eo pl pl eo pl pl eo pl pl eo pl pl eo eo pl pl pl pl pl eo eo eo pl az en en en pl en pl eo pl pl eo cs pl en pl pl pl pl pl pl pl es it eo it eo it it it es eo es eo eo eo eo eo eo pl eo eo es de eo eo sv eo nl eo es eo eo eo pt eo lt pt eo eo pl eo tr hbs_lat pl eo eo eo eo fr eo ceb eo eo it eo es es eo eo eo uk en eo eo eo eo eo eo eu eo eo nb eo pl en eo pl eo eo pl eo eo pl es eo pl eo eo pl eo eo pl eo eo pl hu eo pl en pt pl es eo pl hbs_lat eo pl en eo ja pl eo ja eo eo ja eo eo ja eo eu eo pt eo br eo en af hbs_lat eo eo eo eo en eo hbs_lat lt eo eo eo eo it pl pl pl en en
Esperanto rapide: De kiu nacieco estis Zamenhof
skip to main | skip to sidebar
Blogo por geamikoj de la lingvo internacia Esperanto
Lastatempe mi kverelis, ne - kvereletis, en la diskutgrupo Academia pro Interlingua pri la nacieco de Ludoviko Zamenhof. Por ni, polaj esperantistoj, li estis sendube polo, aŭ pli precize, pola judo – la plejparton de sia vivo li loĝis en Varsovio, studis en la Varsovia Universitato, estis komitatano en Pola Esperantista Societo, kunlaboris antaŭ ĉio kun polaj esperantistoj, mortis en Varsovio kie estas ankaŭ lia tombo. Mia oponinto argumentis, ke Zamenhof diris iam “ne nomu min polo” kaj neniam estis civitano de sendependa Pollando, kiu dum lia vivo estis sub rusa, aŭstria kaj prusa regado.
Mi pensas, ke pli bone estus diri, ke li estis judo en pola medio, do certe pli forte ligita kun la pola kulturo kaj socio ol kun iu alia, inkluzive la rusan, kies civitano formale li estis. La tuta mondo priskribas lin kiel polan kuraciston, Pollando havas la privilegion organizi gravajn kongresojn ligitajn kun “rondaj” datrevenoj, kiel la ĉi-jara – 150-a datreveno de lia naskiĝo.
Ni, poloj, pro kompreneblaj kaŭzoj defendas Zamenhofon kiel polon, sed plej grava estas tio, kion li kreis kiel eŭropano. Ĉu ne?
Autor: Paweł Wimmer o 00:59
Wyślij pocztą e-mailWrzuć na blogaUdostępnij w usłudze TwitterUdostępnij w usłudze FacebookUdostępnij w serwisie Pinterest
Laŭ mia opinio sendube oni povas diri, ke Zamenhof estis mondocivitano...
Paweł Wimmer13 kwietnia 2009 00:59
Jes, tio estas bona difino.
Micah John Walter17 kwietnia 2009 18:52
Li vere estis Esperantisto!
Karles24 kwietnia 2009 00:45
Mi ne komprenas multe tiun ĉi diskuton, al kiu estas problemo ke li estis judo? Tiu estas la realo, kiu tute ne malhelpas ke li sentis sin ankaŭ esperantisto, mondocivitano, dikredanto, okulisto aŭ kion ajn.
Paweł Wimmer24 kwietnia 2009 06:38
@Karles - al neniu. Mi provis difini, kiu lando aŭ nacieco havas la rajton diri "Zamenhof estis nia pensulo". Kaj plej bona difino estas ĝuste "li estis multkultura mondcivitano".
Marĝene - li estis ateisto, same kiel lia patro.
Anonimowy26 kwietnia 2009 21:36
Mi iom miras, ke se homo diris, ke li ne estas X, tamen oni insistas, ke li malpravas, sed ke li estas X. Des pli mirigas min, se tion asertas polo: ni povus fari belan liston de polaj patriotoj, kiujn per similaj argumentoj oni povus ilin rusigi.
Aliflanke, mirigas min, ke Zamenhof ion kreis kiel "eŭropano". Mi pensas, ke li mem estus mirigita per tiu aserto.
Anonimowy27 kwietnia 2009 08:08
Kial vi asertas, ke "li estis ateisto, same kiel lia patro"? Tiun aserton tre kredinde kontraŭstaras i.a. Maimon.
Paweł Wimmer27 kwietnia 2009 12:20
Tion skribis Privat en "Vivo de Zamenhof".
Paweł Wimmer27 kwietnia 2009 12:23
@Anonimowy - mi ne komprenas vian rezonadon; mi verdire ne scias, kia estas via opinio.
Gary1 maja 2009 21:34
La demando pri la nacieco de Zamenhof laŭ mi ne helpas kompreni, kiu estis Zamenhof. Devus sufiĉi la informo, ke li estis intime ligita kun ĉiuj tri kulturoj: rusa, orienteŭrop-juda kaj pola. Kvazaŭa kaŝita agendo regas diskutojn, kiuj celas malkovri la "ĝustan" naciecon de kulture plurecaj homoj el kulture plurecaj medioj: unue, aserti la principon, ke ĉiu homo apartenas al unu, sed ne pli ol unu, nacio aŭ etno, kaj aserti, due, ke nacieco aŭ etneco ĉiam kaj ĉe ĉiu homo estas ege grava afero – pro kio ĝi meritas, ke oni tiom diskutu pri ĝi.
Zamenhof efektive petis en sia letero al la Loka Kongresa Komitato de 1912: "ne nomu min 'polo' ". Sed li klarigis la kialon jene: "por ke oni ne diru, ke mi – por akcepti honorojn – metis sur min maskon de popolo, al kiu mi ne apartenas". Alivorte, li ne volis elvoki tuj antaŭ la Universala Kongreso kverelon kun la tiutempe multnombraj naciistoj, kies mallarĝa imago pri "poleco" ne estis sufiĉe inkluziva por allasi la ekziston de judaj poloj. Zamenhof tamen aldonis en la sama letero ion multe pli interesan: "… laŭ mia politika-religia konvinko mi estas nek polo, nek ruso, nek hebreo, sed mi estas partiano de 'homaranismo' (ne miksu kun 'kosmopolitismo'); laŭ mia deveno mi alkalkulas min al la gento hebrea." Tiu klarigo konformas kun la homaranisma principo, kiun li formulis jene: "Mian nacion mi ne devas nomi per la nomo de ia gento, mi devas ĉiam nomi gin - almenaŭ en parolado kun homaranoj - per la neŭtrale-geografia nomo de mia regno au lando. Se mia interparolanto deziras scii ne sole al kiu politike-geografia, sed ankaŭ al kiu etnografia grupo mi apartenas, tiam mi aparte nomas al li mian genton, lingvon, religion k.t.p." Sekvas el tio kelkaj demandoj multe pli gravaj ol tiu pri la "ĝusta" nacieco de Zamenhof. Kial li opiniis la etnan devenon afero ne inda je elstarigado, entute nur mencienda, se kunparolanto demandas pri ĝi? Kial li volis, se eble, aparteni al nacio kun nomo neŭtrale geografia, ne genta?
Nowszy post Starszy post Strona główna
Subskrybuj: Komentarze do posta (Atom)
Arkivo de la blogo
Originala novelaro de Tim Westover
Teleskopo - Internacilingva Scienca Revuo
Ĉu e-libroj savos Esperanton?
El “Vivo de Zamenhof”
Antaŭ 92 jaroj mortis Zamenhof
De kiu nacieco estis Zamenhof
Esperanta sintezo de voĉo
Manlibro por poloj proksimiĝas
Multiplikado de vortoj en Esperanto
94-a Universala Kongreso de Esperanto en Bjalistoko, Pollando
Esperanto en 10 lecionoj download
Esperanto en 10 lecionoj online
Plena Manlibro de Esperanta Gramatiko
Pola Radio en Esperanto
Emanuelo Arbaro: Pri la membraro de UEA
Cyberhelp.eu – retejo pri la reta ĉikanado atendas la Esperantan tradukon
Ĉu tamen eblas pri-Esperanta lingvoscienco? … aŭ kiel difini kiuj estas la kompetentaj parolantoj kiuj determinas la lingvan regularon?
La Ondo de Esperanto
Birštonas atendas vin - Intervjuo kun Povilas Jegorovas
De obscenaĵo al Esperanto
La venezuela registaro serĉante propekajn kaprojn
Aktuala Esperanto en la Vivo
Kio estas la Signifo de Elekto en Grekio?
IEK-OSIEK - 20-26 julio 2013 en Francio
Neaktivado ĉi tie kaj invito aliloken
Mojose translokiĝas al Facebook
Nacia Pollanda Popolnombrado 2011 - deklaru Esperanton!
Parto 01 - Esperanto estas lingvo taŭga por ĉio.
TEJO | Tutmonda Esperantista Junulara Organizo blogs
Wyświetl mój pełny profil